काठमाडौं, साउन १२ - सरकारले पूर्व पदाधिकारी तथा विशिष्ट व्यक्तिहरूलाई प्रचलित कानुन बमोजिम सुविधा उपलब्ध गराएको स्पष्ट पारेको छ । मापदण्डका आधारमा व्यवस्थित गरिएको विषयलाई अतिरञ्जित ढङ्गले प्रस्तुत नगर्न पनि सम्बद्ध पक्षलाई सरकारले अनुरोध गरेको छ । विभिन्न सञ्चारमाध्यम तथा नागरिकस्तरमा व्यक्त चिन्ता र चासोप्रति आफ्नो गम्भीर ध्यानाकर्षण भएको उल्लेख गर्दै प्रधानमन्त्री तथा मन्त्रिपरिषद्को कार्यालयले भ्रममा नपर्न सम्बन्धित सबैलाई अनुरोध गरेको हो ।
